Heavy Horses

Heavy Horses er det ellevte studioalbumet til det britiske rockebandet Jethro Tull, gjeve ut den 10. april 1978. Det vert rekna som det andre albumet i ein trilogi av folkrockalbum av Jethro Tull, sjølv om det har vore spor av folkrock på mange andre albumet av bandet. Tekstane på dette albumet var ikkje i like stor grad prega av folketradisjon som på det førre albumet, Songs from the Wood (1977), og var i staden eit meir realistisk syn på ei verd i endring - albumet er dedisert til «dei opphavlege arbeidshestane i Storbritannia». Det tredje albumet i folkrocktrilogien er Stormwatch (1979). Ei utvida utgåve på fem plater kom ut 2. mars 2018.Jethro Tull si nettside

Produksjon
Albumet var produsert av Ian Anderson og spelt inn med lydteknikaren Robin Black i London. Heavy Horses er det siste studioalbumet til Jethro Tull der bassisten John Glascock var med på alle songane. Anderson sa innspelinga av albumet føregjekk på ei tid då andre artistar gjekk mot nye musikktrendar og bandet fann ut at dei ikkje ønskte å «verke som om me prøvde å ta på oss post-punk-frakken som The Stranglers eller The Police hadde. Dei var band som vart rekna som ein del av punkverda, men som ikkje var det».

Musikalsk stil og tema
Heavy Horses har meir jordnære og prosaiske tema enn føregangaren. Her var songar om synet til konformisten på kvardagslivet («Journeyman»), ein song om hunden («Rover») og katten («...And the Mouse Police Never Sleeps») til Anderson, eller om den nye sonen, James («No Lullaby»). Tittelsporet er ein av to komplekse songar på albumet og vart omtalt av Anderson som ein «hestebasert Aqualung». Andre spor, som «Acres Wild» og «Weathercock» fungerer som ei bøn om betre dagar. 

Mottaking

Meldinga i Rolling Stone då albumet kom ut var positiv og kalla dei instrumentale arrangementa overdådige og sa at Heavy Horses og folkrocksjangeen, som ein oppfølgjar til Songs From the Wood, passa Jethro Tull perfekt.

AllMusic kalla Heavy Horses ei av dei venaste platene til bandet og hylla både spelinga til Martin Barre og John Glascock, og gjesteartisten Darryl Way frå Curved Air på fiolin.

Salslister
Albumet har seld meir enn éin million eksemplar og nådde 19. plassen på Billboard 200,
 og 20. plassen på UK Albums Chart.

Innhald

40-årsjubileumsutgåva frå 2018 - luksusutgåva New Shoes

Den 2. mars 2018 gav bandet ut ein versjon av Heavy Horses på fem plater i ein boks med eit hefte på 96 sider med kommentarar om kvart spor på albumet og tilknytte innspelingar av Anderson. Som dei andre 40-årsjubileumsutgåvene til bandet, inneheld den første plata ein ny stereomiks av Steven Wilson med fleire bonusspor. Den andre og tredje plata inneheld 22 konsertopptak som ikkje før var gjevne ut, spelte inn i Festhalle i Bern i Sveits under den europeiske delen av Heavy Horses-turneen deira i 1978, frå 28. mai 1978. Samlinga inneheld òg DVD-ar. 

Medverkande
Jethro Tull
 Ian Anderson – solovokal, fløyte, akustisk gitar, ekstra elektrisk gitar, mandolin
 Martin Barre – elektrisk gitar
 John Glascock – korvokal, bassgitar
 John Evan – piano, orgel
 David Palmer – klaverinstrument, berbart pipeorgel, orkesterarrangement
 Barriemore Barlow – trommer, perkusjon

Andre medverkande
 Darryl Way – fiolin (på «Acres Wild» og «Heavy Horses»)
 Shona Anderson – fotografi 
 Robin Black – lydteknikar 
 James Cotier – fotografi

Kjelder

Denne artikkelen bygger på «Heavy Horses» frå ,  den 14. mai 2019. 
 oppgav desse kjeldene:

Kategori:Jethro Tull-album
Kategori:Musikkalbum frå 1978
Kategori:Chrysalis Records-album
Kategori:Island Records-album
Kategori:Album produserte av Ian Anderson